Bræla er á loðnumiðunum og ekki útlit fyrir að hægt verði að veiða aftur fyrr en um næstu helgi. Enn eru óveidd rúm 200 þúsund tonn af loðnu og tæpt að náist að veiða allan kvótann fyrir vertíðarlok.
Loðnuvertíðin það sem af er hefur verið verið erfið. Djúpar lægðir gengið yfir og veðrið verra en mörg undanfarin ár. Þá hefur loðnan verið dreifð og sjaldan á vísan að róa. Engu að síður eru tæplega 480 þúsund tonn af loðnu komin á land á vertíðinni.
Segir Stefán Friðriksson, framkvæmdastjóri Ísfélags Vestmannaeyja. Nú er bræla og flotinn í landi og Stefán segir ekki útlit fyrir veiðiveður aftur fyrr en um næstu helgi. Um síðustu helgi var góð veiði við Vestmannaeyjar, en einnig við Snæfellsnes þar sem telja menn að komin sé langþráð vestanganga.
Leyfilegur heildarafli íslensku loðnuskipanna er 685 þúsund tonn eftir að heimildir sem Norðmenn nýttu ekki hafa verið færðar yfir á íslenska flotann. Því eru rúm 200 þúsund tonn enn óveidd.

Hæpið er að takist að veiða allan loðnukvótann fyrir vertíðarlok. Tvöhundruð þúsund tonn eru enn óveidd. 